CELEX: 22013D0149
Language: hu
Date: 2013-03-06 00:00:00
Title: 2013/149/EU: Az AKCS–EU Nagykövetek Bizottságának 1/2013 határozata ( 2013. március 6. ) a Vállalkozásfejlesztési Központ (CDE) igazgatótanácsi tagjainak kinevezéséről

23.3.2013   
            
            
               HU
            
            
               Az Európai Unió Hivatalos Lapja
            
            
               L 84/28
            
         AZ AKCS–EU NAGYKÖVETEK BIZOTTSÁGÁNAK 1/2013 HATÁROZATA
   (2013. március 6.)
   a Vállalkozásfejlesztési Központ (CDE) igazgatótanácsi tagjainak kinevezéséről
   (2013/149/EU)
   AZ AKCS–EU NAGYKÖVETEK BIZOTTSÁGA,
   tekintettel az első alkalommal 2005. június 25-én Luxembourgban módosított (1) és második alkalommal 2010. június 22-én Ouagadougouban módosított (2), az egyrészről az afrikai, karibi és csendes-óceáni államok, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (3) és különösen annak III. melléklete 2. cikkének (6) bekezdésére,
   tekintettel az AKCS–EK Nagykövetek Bizottságának a Vállalkozásfejlesztési Központ alapszabályáról és eljárási szabályzatáról szóló, 2005. július 20-i 8/2005 határozatára (4) és különösen annak 9. cikke (1) bekezdésére,
   mivel:
   
               (1)
            
            
               A Vállalkozásfejlesztési Központnak az AKCS–EK Nagykövetek Bizottsága 2005. július 20-i 8/2005 határozatával elfogadott alapszabályának és eljárási szabályzatának 9. cikke megállapítja, hogy az igazgatótanács tagjait a Nagykövetek Bizottsága nevezi ki legfeljebb ötéves időtartamra.
            
         
               (2)
            
            
               A Vállalkozásfejlesztési Központ jelenlegi igazgatótanácsi tagjainak – az AKCS–EK Nagykövetek Bizottsága 2009. június 5-i 3/2009 határozatával (5) módosított – hivatali ideje 2013. március 6-án le fog járni.
            
         
               (3)
            
            
               Biztosítani kell a Vállalkozásfejlesztési Központ működésének stabilitását és folytonosságát figyelemmel arra is, hogy azt jelenleg ideiglenes igazgató irányítja,
            
         A KÖVETKEZŐKÉPPEN HATÁROZOTT:
   1. cikk
   A Vállalkozásfejlesztési Központ jelenlegi igazgatótanácsi tagjainak hivatali ideje 6 hónapos időszakra, azaz 2013. szeptember 6-ig meghosszabbításra kerül.
   A Vállalkozásfejlesztési Központ igazgatótanácsa az alábbi tagokból áll:
   
               —
            
            
               Ibrahim IDDI ANGO
            
         
               —
            
            
               Adrien SIBOMANA
            
         
               —
            
            
               Valerie Patricia VEIRA
            
         
               —
            
            
               Bayo AKINDEINDE
            
         
               —
            
            
               Giovannangelo MONTECCHI PALAZZI
            
         
               —
            
            
               Vera VENCLIKOVA.
            
         2. cikk
   Ez a határozat az elfogadásának napján lép hatályba.
   
      Kelt Brüsszelben, 2013. március 6-án.
      
         
            az AKCS–EU Nagykövetek Bizottsága részéről
         
         
            az elnök
         
         R. MONTGOMERY
      
   
   
      (1)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).
   
      (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).
   
      (3)  HL L 317., 2000.12.15., 3. o.
   
      (4)  HL L 66., 2006.3.8., 16. o.
   
      (5)  HL L 171., 2009.7.1., 36. o.